Δήμος Μεγαρέων

Ο Δήμος Μεγαρέων είναι δήμος της περιφέρειας Αττικής που προέκυψε με το Πρόγραμμα Καλλικράτης από την συνένωση των προϋπαρχόντων δήμων Μεγαρέων και Νέας Περάμου. Η έκταση του νέου Δήμου είναι 330,11 τ.χλμ και ο πληθυσμός του 38.033 κάτοικοι σύμφωνα με την απογραφή του 2021. Έδρα του δήμου θα είναι τα Μέγαρα. Ο δήμος Μεγαρέων βρίσκεται στο δυτικότερο τμήμα της Αττικής και περιλαμβάνει το μεγαλύτερο κομμάτι της επαρχίας Μεγαρίδας. Βρέχεται στα βόρεια από τα νερά του Κορινθιακού κόλπου και στα νότια από τον Σαρωνικό.

 Ο Δήμος Μεγαρέων συστάθηκε το 1835 με την εφαρμογή της πρώτης διοικητικής διαίρεσης του ελληνικού κράτους. Παρέμεινε σχεδόν αμετάβλητος μέχρι το 1912 οπότε από το μεγαλύτερο τμήμα του αποτέλεσε την νεοσύστατη κοινότητα Μεγάρων. Η κοινότητα Μεγάρων αναγνωρίστηκε σε δήμο το 1924. Το 1929 αποσπάστηκε από τον δήμο η Νέα Πέραμος που αποτέλεσε ξεχωριστή κοινότητα. Τα επόμενα χρόνια τα όρια του δήμου παρέμειναν αμετάβλητα και διατηρήθηκαν αμετάβλητα και μετά την εφαρμογή του σχεδίου Καποδίστριας το 1997. Την περίοδο που ίσχυε το σχέδιο Καποδίστριας ο δήμος Μεγάρων περιλάμβανε τους οικισμούς Μέγαρα, Αγία Τριάδα, Αιγειρούσες, Βλυχάδα, Ήρεμο Κύμα, Κινέτα, Κουμίντρι, Λάκκα Καλογήρου, Πάχη, Σπάρτα και Στίκας. Η έκτασή του ήταν 325 τ.χλμ. και ο πληθυσμός του 28.195 κάτοικοι. Με την εφαρμογή του σχεδίου Καλλικράτης το 2011, ο δήμος συνενώθηκε με τον δήμο Νέας Περάμου και σχημάτισε τον νέο δήμο Μεγαρέων. 1835-1838 Σπυρίδων Μπερδελής 1838 Αθανάσιος Μάρκελλος 1838-1842 Διονύσιος Πανούσης 1843-1847 Αναστάσιος Μαυροειδής 1847-1851 Αναγνώστης Πανούσης 1851-1856 Δημήτριος Μπερδελής 1857-1861 Αναγνώστης Οικονομόπουλος 1862-1866 Καλκούνης 1859, 1867-1870 Γεώργιος Μπερδελής 1870-1874 Δημήτριος Γκίκας 1874-1879 Δημήτριος Σακελλάριος ή Μανίκας 1881-1884 Σπυρίδων Σχοινάς 1884-1887 Δημήτριος Γκίκας 1887-1891 Ισίδωρος Αραπάκης 1891-1895 Βασίλειος Γεωργακής 1895-1899 Νικόλαος Ξεκούκης 1899-1903 Δημήτριος Μιχόπουλος 1903-1907 Βασίλειος Γεωργακής 1907-1913 Σχοινάς Δημήτριος 1914-1915 Βασίλειος Γεωργακής (Κοινότητα) 1916 Τιμολέων Γκέλης 1917-1920 Σπυρίδων Μιχόπουλος 1921 Αναστάσιος Παπαγιάννης 1922 Στυλιανός Στεντούμης 1922-1925 Σπυρίδων Μιχόπουλος 1925-1929 Χρήστος Μωραΐτης 1929-1934 Σπυρίδων Μιχόπουλος 1934-1941 Γεώργιος Εμμ. Μαυρουκάκης (απεβίωσε στις 6 Ιανουαρίου 1957) 1941-1942 Δημήτριος Κοτρότσος 1942-1943 Σπυρίδων Καλλιόστρας 1943-1945 Θεόδωρος Τσεκές 1945-1950 Σπυρίδων Σχοινάς του Εμμανουήλ (δικηγόρος, απεβίωσε το 1987). 1950-1951 Νικόλαος Ρήγος (Ειρηνοδίκης) 1951-1955 Γεώργιος Μενιδιάτης 1955-1958 Νικόλαος Παπαηλίας (1912-1995) Δικηγόρος, βουλευτής με την Ένωση Κέντρου (Αττικής 1963, Υπολ. Αττικής 64) και με την ΕΔΗΚ (Υπολ. Αττικής 1974). Κηδεύτηκε από τον ιερό ναό Αγίας Παρασκευής Μεγάρων στις 8 Ιουνίου 1995. 1958-1959 Χαράλαμπος Μπογάς 1959 Γεώργιος Μ. Σχοινάς (απεβίωσε τον Νοέμβριο του 1980) 1959-1974 Κωνσταντίνος Σωτηρίου 1974 Αναστάσιος Παπαπανούσης (Δημαρχεύων Διευθυντής του Δήμου) 1975 Γεώργιος Σταύρακας (Δημαρχεύων Ειρηνοδίκης) 1975-1978 Γεώργιος Μ. Σχοινάς 1979-1982 Ευάγγελος Κιούσης (19??-1995) Κηδεύτηκε από τον ιερό ναό Αγίας Παρασκευής Μεγάρων στις 17 Οκτωβρίου 1995. 1983-1998 Γεώργιος Καστάνης 1999-2002 Δημήτριος Στρατιώτης 2003-2006 Χρυστόστομος Σύρκος 2007-2010 Δημήτριος Στρατιώτης 2011-2014 Ιωάννης Μαρινάκης 2014-2023 Γρηγόριος Σταμούλης 2024- Παναγιώτης ΜαργέτηςΠηγή: ΕΕΤΑΑ και Δήμος Μεγαρέων Πρόγραμμα Καλλικράτης - ΦΕΚ Α87 της 07/06/2010 Απόφαση 45892 του Υπ. Εσωτερικών, Αποκέντρωσης & Ηλεκτρονικής Διακυβέρνησης - ΦΕΚ Β1292 της 11/08/2010 Υπουργείο Εσωτερικών, σχέδιο Καλλικράτης Δήμος Μεγαρέων